সেই ক্ষনিক সুখের আশায় আমি বলতে চাই নারীদেহ, শরীর এক অজ্ঞাত রহস্যগুহা, জ্যোতির্ময় অন্ধকার আর ফলাময় উত্তাল সমুদ্রের কথা। আমি বলতে চাই- অহম্- উহা রৌদ্রাকর্ষক। হিমার্দ্র বেহালা এক। সেই বীর- যার আছে গহিন দ্বীপান্তর অথবা একাকিত্বের কৈলাস। যুদ্ধজয়ের ঢাককাঠির অপেক্ষায় থাকে বসন্ত তোরণ। হে কৈলাসেশ্বর, ত্রিশূল ভালোবাসি আমি, ভালোবাসি শৈত্যস্মারক। জীর্ণ পত্রচীর। শূন্যমুহূর্ত। আপত্তি শুধু পুজোয়। একদিন নির্লিপ্ত বরফসিংহাসনে আগুন জ্বালাব। লহরি শুনে ঢুকে পড়া নারীর সাথে খুব লীলা হবে রক্তজবায়। শুধু গুহা; ছায়াডুব। প্রিয় রাধিকা অঙ্গার- তোমার মুখ সেদিন টলটলে সবুজ! হরিৎ মীন আর ব্রহ্মাণ্ডের বিজলি সাঁতার…